b'\n_START_ARTICLE_\nMonarki og demokrati\n_START_SECTION_\nHandling\n_START_PARAGRAPH_\nDen danske dronning er udg\xc3\xa5et af en sl\xc3\xa6gt, der har regeret i landet i tusind \xc3\xa5r. I l\xc3\xb8bet af den tid er der sket en gennemgribende politisk udvikling, og Danmark h\xc3\xb8rer i dag til de mest udbyggede demokratier i den vestlige verden. Alligevel har man bevaret monarkiet. Hvordan kan det forenes med demokratiet? Hvilke pligter har dronningen? Er hun lige s\xc3\xa5 oph\xc3\xb8jet en person, som kongen var i enev\xc3\xa6ldens dage? Det er sp\xc3\xb8rgsm\xc3\xa5l af denne art, filmen s\xc3\xb8ger at besvare. Filmen blev oprindeligt produceret til amerikansk tv.'